armvectores/hy_wikipedia_2023 huggingface dataset:
Մեզերոլ

Մեզերոլ (ֆր.՝  Mézerolles), համայնք Ֆրանսիայի Պիկարդիա մարզի Սոմ գավառում։
Բնակչությունը 2014 թվականի դրությամբ կազմում է 191 մարդ, բնակչության խտությունը` 29.66 մարդ/կմ²։ Բնակավայրը զբաղեցնում է 6.44 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 33 կմ հյուսիս։


== Բնակչություն ==


== Տնտեսություն ==
2010 թվականին ուներ 139 աշխատունակ (15-64 տարեկան)  բնակիչ, որոնցից ակտիվ էին 93-ը, իսկ ոչ ակտիվները` 46։ Ակտիվության ցուցանիշը կազմում է 66,9 %։ 93 աշխատունակ մարդկանցից աշխատել է 86 անձ (51 տղամարդ և 35 կին)։ Գործազուրկ են եղել 7 անձ (2 տղամարդ և 5 կին)։ 46 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (82901-83000)

Աստերոիդների ցանկ (82801-82900)  • Աստերոիդների ցանկ  • Աստերոիդների ցանկ (83001-83100)
 Աստերոիդների ցանկ (82801-82900)  • Աստերոիդների ցանկ  • Աստերոիդների ցանկ (83001-83100)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Ուկտիմկա

Ուկտիմկա (ռուս.՝ Уктымка), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Փոքր Ուկտիմ գետի ձախ ափին՝ 47 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000023399
Կոդը ըստ հիդրոլոգիական հետազոտության (ՌԴ) — 103002339
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դանիել Գորչիչկա

Դանիել Գորչիչկա, հայտնի է որպես Սինապիուս-Գորչիչկա (չեխ․՝ Daniel Sinapius-Horčička, օգոստոսի 3, 1640(1640-08-03), Սուչանի, Մարտին, Ժիլինայի շրջան - հունվարի 27, 1688(1688-01-27), Լևոչա, Spišská Nová Ves District, Սլովակիա), սլովակ-չեխ գրող, բանաստեղծ, դրամատուրգ, բարոկկո հոգևոր երաժշտության կոմպոզիտոր, բողոքական հոգևորական։


== Կենսագրություն ==
Դանիել Գորչիչկան ծնվել է 1640 թվականի օգոստոսի 3-ին Սուչանի գյուղում, քարոզչի ընտանիքում։ Սովորել է Լևոչայում ու Վիտենբերգի համալսարանում (Գերմանիա), Սլովակիայի մի շարք քաղաքներում ծառայել է որպես քարոզիչ և դպրոցի տնօրեն (ռեկտոր)։
1673 թվականին, երբ հալածվում էին բողոքականները, Դանիել Սինապիուս-Գորչիչկան վտարվել է Հունգարիայի թագավորությունից։ Իր ընտանիքի հետ նա մեկնել է Սիլեզիա։ 1683 թվականին հայրենիք վերադառնալուց հետո բնակություն է հաստատել Լևոչայում։ Եղել է ավետարանական եկեղեցու առաջնորդ, դպրոցական տեսուչ, սլովակերենով հրատարակվող գրքերի սրբագրիչ։
Դանիել Գորչիչկա հեղինակել է լատիներեն բանաստեղծություններ ու դրամաներ։ 17-րդ դարում ավետարանական քարոզիչ և գրող Դանիել Սինապիուս-Գորչիչկան առաջին անգամ հանդես է եկել ի պաշտպանություն սլովակյան մշակույթի ինքնակայության։ 1678 թվականին նա հրատարակել է իր «Neoforum latino-slovenicum» աշխատությունը, որում հավաքված են սլովակյան ժողովրդական առածներ ու ասացվածքներ։ Ժողովածուի ներածությունում Դանիել Սինապիուս-Գորչիչկան գրում է, թե սլովակերենը հին լեզու է և ցեղակից ու հավասար է սլավոնական մյուս լեզուների հետ։
Դանիել Սինապիուս-Գորչիչկան քննադատել է նրանց, ովքեր երես էին թեքում հարազատ ժողովրդից ու մայրենի լեզվից։
Դանիել Սինապիուս-Գորչիչկան մահացել է 1688 թվականի հունվարի 27-ին Լևոչայում։


== Ընտրյալ երկեր ==

Plesanie neba a zeme (լատ. Plausus poli et soli) (1660)
Zahradka dušičky pobožné (լատ. Hortulus animae piae) (1676)
Nový trh latinsko-slovenský (լատ. Neo-forum Latino-Slavonicum) (1678)
Osud verný vo svete duše (լատ. Sors fidelis in mundo animae) (1679)
Nestálosť vidiečanovej forúny (լատ. Fortunae inconstantia in rustico) (1681)
Trojnásobný bič božieho hnevu (Flagellum irae divinae triplex) (1681)
Pocta Bojanovu (Coelum Bojanoviense) (1682)
Perlička dítek božích (1683)
Cithara sanctorum (1684)
Těžká búrka již povstává
Smrt jest nestydatá obluda
O milá nevinnosť, jak si potupená
Orbis pictus (1685)
Hainov dom — zarmútený Nain (Domus Hain — moesta Nain) (1686)
Jádro všech modliteb v nemnohých slovích obsažené… (1703)


== Ծանոթագրություններ ==


== Արտաքին հղումներ ==
Daniel Sinapius-Horčička st.(սլովակ.)
Նովոսելե (գյուղ, Դեմիդովսկի շրջան)

Անվան այլ կիրառումների համար տե՛ս՝ ՆովոսելեՆովոսելե (ռուս.՝ Новоселье), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալի Նագիև

Ալի Նագի օղլի Նագիև (նոյեմբերի 8, 1958(1958-11-08), Բաբեկի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), Ադրբեջանի Հանրապետություն Ազգային անվտանգության ծառայության ղեկավար, գեներալ-լեյտենանտ։


== Կենսագրություն ==
Ալի Նագիևը ծնվել է 1958 թվականի նոյեմբերի 8-ին Նախիջևանի Ինքնավար Հանրապետության Բաբեկի շրջանում։


== Կարիերա ==
Եղել է Ադրբեջանի ազգային անվտանգության նախարարության Տնտեսական հանցավորության դեմ պայքարի վարչության պետ։ 2005 թվականին նշանակվել է ազգային անվտանության նախարարի տեղակալի պաշտոնում։ Ադրբեջանի նախագահի հրամանաով 2006 թվականին Ալի Նագիևին շնորհվել է գեներալ-մայոր կոչում։
Ադրբեջանի նախագահի հրամանագրով 2011 թվականի ապրիլի 11-ին ազատվել է ագային անվտանգության նախարարի տեղակալի պաշտոնից։ Նույն թվականի մայիսի 12-ին Ալի Նագիևը նշանակվել է Ադրբեջանի գլխավոր դատախազության կորուպցիայի դեմ պայքարի գլխավոր վարչության պետի տեղակալի պաշտոնում։
2019 թվականի հունիսի 20-ին Ալի Նագիևը նշանակվել է Ադրբեջանի ազգային անվտանգության ծառայության տնօրենի պաշտոնում։
2019 թվականի հունիսի 27-ին Ադրբեջանի նախագահ Իլհամ Ալիևի հրամանով Ալի Նագիևին շնորհվել է գեներալ-լեյտենանտի կոչում։
2019 թվականի դեկտեմբերին մի քանի ռուսական և իսրայելական ԶԼՄ-ներ հատնեցին, որ Ալի Նագիևը կապ ունի Լատվիայում բլոգեր Ալեքսանդր Լապշինի վրա կատարված հարձակման հետ։


== Մրցանակներ ==
2002 թվականի մարտին Նագիևին շնորհվել է «Ադրբեջանի դրոշ» շքանշանը։
2005 թվականին Նագիևն արժանացել է «Քաջության համար» շքանշանի։
«Հայրենիքին մատուցած ծառայությունների համար 3-րդ աստիճանի» մեդալ՝ 2018 թվականի սեպտեմբերի 28։


== Ծանոթագրություններ ==
Ռիչարդ Մեյեր

Ռիչարդ Մեյեր (անգլ.՝ Richard Meier, հոկտեմբերի 12, 1934(1934-10-12)[…], Նյուարկ, Նյու Ջերսի, ԱՄՆ), ամերիկացի ճարտարապետ, նյույորքյան ավանգարդի ներկայացուցի։ Պրիցկերի ճարտարապետական մրցանակի մրցանակակիր է։


== Կյանքը ==

Մեյերը ծնվել է ամերիկյան հրեաների ընտանիքում։ Հայրը` Ջերոմ Մեյերը, զբաղվել է գինու և ոգելից խմիչքների վաճառքով։ Ռիչարդ Մեյերը եղել է ընտանիքի երեք զավակներից ավագը։ Ճարտարապետական կրթություն է ստացել Կոռնելի համալսարանում։ Ուսումնառությունից հետո եղել է Իսրայելում, Հունաստանում, Գերմանիայում, Ֆրանսիայում, Դանիայում, Ֆինլանդիայում։
Մտել է պուրիստ ճարտարապետների «նյույորքյան հնգյակի» մեջ` ամենից ավելի մոտենալով պուրիստական իդեալներին։ 1956-1963 թվականներին աշխատել է «Սկիդմոր, Օուինգս և Մերիլ», «Մարսել Բրյոեր և ընկերություն», «Դևիս, Բրոդի և Վիշնևսկի» ընկերություններում։ 1963 թվականին Նյու Յորքում բացել է սեփական ընկերությունը։
Նրա գաղափարներն արտահայտող լավագույն դրսևորում է Կիրառական արվեստի թանգարանը Մայնի Ֆրանկֆուրտում (1985 թ.), որում աբստրակտ ոճը առավել հասուն տեսք է ձեռք բերել։ Այս կառույցը զգալի նշանակություն է ունեցել 1990-ական թվականների ճարտարապետության մեջ։ Մեյերի` ուշ շրջանի նշանակալի նախագծերից են Գեթի կենտրոնը Լոս Անջելեսում (1997 թ.) և Խաղաղության խորանը Հռոմում (2006 թ.):
Մեյերի կառույցներում վառ դրսևորում են գտել կանոնավորությունն ու հստակությունը, ինչը հակադրվում է շրջապատի արհեստական քաոսին։ Նա շարունակել է ռոմանտիկ մոդեռնիզմի ուղղությունը, որի հիմնադիրը եղել է Լե Կորբյուզիեն։


== Նշանակալից գործեր ==
Տուն Բոդրումում, Բոդրում, Թուրքիա, 2010-2014
Մեծ բանակի հրապարակ, Բրուքլին, Նյու Յորք, 2003-2008
ECM City Tower, Պրահա, Չեխիա, 2004-2007
Սան Խոսեի համերգասրահ, Սան Խոսե, Կալիֆոռնիա, 2004-2007
Գիտական տեխնոլոգիաների ինստիտուտի շենք, Իթաքա, Նյու Յորք, 2007
Ֆրյոդեր Բուրգի թանգարան, Բադեն-Բադեն, Գերմանիա, 2004
Սկրենթոնի համալսարանի շենք,  2007
Բարեգութ Հայր Աստծո եկեղեցի, Հռոմ, Իտալիա 2003
Սենդրա Օկոնորի նստավայր, Արիզոնա, 2000
Կամդենի բժշկական կենտրոն, Սինգապուր, 1998
Գեթի կենտրոն, Լոս Անջելես, Կալիֆոռնիա, 1997
Ռահովսկի հաուս, Դալլաս, Տեխաս, 1996
Հեռուստատեսության և ռադիոյի թանգարան, Բևեռլի Հիլզ, Կալիֆոռնիա, 1996
Էդինբուրգի այգու նախագիծ, 1995
Ժամանակակից արվեստի թանգարան, Բարսելոն, Իսպանիա, 1995
Սիթի հոլլ և Կենտրոնական գրադարան, Հաագա, Հոլանդիա, 1995
Շտադտհաուս, Ուլմ, Գերմանիա, 1994
Դայմլեր Կրայսլերի կենտրոն, Ուլմ, Գերմանիա, 1992
Բարձր արվեստի թանգարան, Ատլանտա, Ջորջիա, 1983
Հարթֆորդի սեմինարիա, Հարթֆորդ, կոնեկտիկուտ, 1981
Հետազոտական կենտրոն, Բրոնքս, Նյու Յորք, 1976
Դուգլաս հաուս, Հարբոր Սպրինգս, Միչիգան, 1973
Սմիթս հաուս, Դարիեն, Կոնեկտիկուտ, 1965-1967


== Ծանոթագրություններ ==


== Արտաքին հղումներ ==
«Ռիչարդ Մեյեր և ընկերներ» ընկերության պաշտոնական կայք
«Meier Tower» ընկերության պաշտոնական կայք Archived 2014-12-24 at the Wayback Machine.
Չորգետ (գետ)

Չորգետ, գետ Հայաստանի Գեղարքունիքի մարզում։ Սկիզբ է առնում Գեղամա լեռների հարավարևելյան լանջերից և ձախից միախառնվում Ծակքար գետին։ Երկարությունը՝ 18 կմ։


== Ծանոթագրություններ ==
Ժողովածու (3442)

Ժողովածու (3442), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3442 թվի տակ։ Ձեռագիրը գրվել է 17-րդ դարին։ Գրված է թղթի վրա, որը ունի 15,2×12 չափս։ Ձեռագիրը կազմված է 11 թերթից։ Գրված է միասյուն նոտրգրով։ Կազմը` լուսանցազարդ։ Հիշատակարաններ՝ 11բ,:


== Բովանդակություն ==
Սիմ․ Երևանցւոյ Քարոզ։
Հարցմունք և պատասխանիք։
Մասն Ռամգրոց։
Հայատառ թուրքերեն Տաղ֊հանելուկ։


== Ծանոթագրություններ ==
Գրանդ շրջան (Կոլորադո)

Անվան այլ կիրառումների համար տե՛ս՝ Գրանդ շրջան (այլ կիրառումներ)Գրանդ շրջան (անգլ.՝ Grand County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4839 կմ² է, բնակչությունը՝ 14843 մարդ (2010 թ. տվյալներով)։ Շրջկենտրոնն է Հոթ Սալֆար Սպրինգս բնակավայրը։ Կազմավորվել է 1874 թ.։
Ալինաբադ

Ալինաբադ, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։
1907 թ.-ին ուներ 158 բնակիչ։ Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(10000) Միրիոստոս

(10000) Միրիոստոս (անգլ.՝ Myriostos), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 30-ին Ալբերտ Վիլսոնի կողմից Պալոմարում։
Միջին հեռավորությունը Արեգակից կազմում է 2,588214 ա. մ., առավելագույնը մոտենում է 1,8041 ա. մ. հեռավորության վրա և հեռանում 3,3724 ա. մ.։ Արեգակի շուրջ մեկ ամբողջական պտույտ է կատարում 1520,89 երկրային օրվա ընթացքում, իր ուղեծրով շարժվելով միջինում 0,236703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(10000) Միրիոստոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերգեսուր

Մերգեսուր, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քաստեր (այլ կիրառումներ)

Քաստեր, կարող է վերաբերել՝

Քաստեր - ԱՄՆ Կոլորադո նահանգի 64 վարչական միավորներից մեկը։
Քաստեր - ԱՄՆ Հարավային Դակոտա նահանգի 66 վարչական միավորներից մեկը։
Քաստեր - ԱՄՆ Մոնտանա նահանգի 56 վարչական միավորներից մեկը։
Քաստեր - ԱՄՆ Նեբրասկա նահանգի 93 վարչական միավորներից մեկը։
Բաշկադըքլարի ճակատամարտ

Բաշկադըքլարի ճակատամարտ, տեղի է ունեցել 1853 թվականի նոյեմբերի 19 (դեկտեմբերի 1 )-ին, Ղրիմի պատերազմի ժամանակ, ռուսական և թուրքական զորքերի միջև, Ալեքսանդրապոլ–Կարս ճանապարհին ընկած Բաշկադըքլար գյուղի մոտ։ 
Դեպի Կարս նահանջող թուրքական բանակը սերասքյար Ահմեդ փաշայի հրամանատարությամբ փորձում էր կասեցնել ռուսական զորքերի (հրամանատար գեներալ Վասիլ Բեհբութով) առաջխաղացումը։ Այնուամենայնիվ, ռուսական ուժերը (10 հազար զինվոր, 32 հրանոթ), չնայած թուրքերի թվական գերակշռությանը (36 հազար զինվոր, 46 հրանոթ) և համառ դիմադրությանը, սրընթաց գրոհով ջախջախեցին նրանց աջ թևը։ Չդիմանալով ռուսական զորամասերի գրոհին՝ թուրքերը փախուստի դիմեցին։ Ճակատամարտին մասնակցել է նաև հայերից և կովկասյան այլ ժողովուրդներից կազմված 11 հարյուրյակ։
Կուլոն (այլ կիրառումներ)

Կուլոն (ֆրանսիացի ֆիզիկոս Շ. Կուլոնի անունով), բազմիմաստ անվանում, որը կարող է վերաբերել.

էլեկտրականության քանակի (էլեկտրական լիցքի) միավորը Միավորների միջազգային համակարգում (ՄՀ)։ Կրճատ նշանակվում է կ (միջազգային նշանակումը՝ C )։ Կուլոնը էլեկտրականության այն քանակն է, որն անցնում է հաղորդիչի լայնական հատույթով 1 վայրկյանում։ Ա անփոփոխ հոսանքի դեպքում (1Կուլոն = 1 ա-վայրկյան)։
էլեկտրական շեղման հոսքի (էլեկտրական ինդուկցիայի հոսքի) միավորը ՄՀ-ում։ 1Կուլոնը էլեկտրական շեղման հոսքն է 1 կ ազատ լիցք պարունակ ող փակ մակերևույթի միջով։
Թիմիմուն

Թիմիմուն (արաբ․՝ تيميمون‎‎), քաղաք և համայնք Ալժիրի կենտրոնական մասում՝ Ադրադ վիլայեթում։ Թիմիմուն շրջանի վարչական կենտրոնը։  


== Աշխարհագրական դիրք ==

Քաղաքը գտնվում է վիլայեթի հյուսիսային մասում՝ Սահարայի հյուսիս-արևմուտքում գտնվող օազիսներից մեկի տարածքում՝ Ալժիրի մայրաքաղաքից մոտ 862 կմ դեպի հարավ-արևմուտք (SSW)։ Ծովի մակարդակից ունի 279 մետր բացարձակ բարձրություն։
Թիմիմուն համայնքը սահմանակից է Թիներկուկ, Աուգրուտ, Ուլեդ Այսա, Ուլեդ Սաիդ և Հասսի էլ Գարա (Գարդայա վիլայեթ) համայնքներին։ Տարածքը կազմում է 9936 կմ²։ 


== Կլիմա ==
Քաղաքի կլիման բնութագրվում է որպես անապատային կլիմա (Կյոպպենի կլիմաների դասակարգում)։ Տարվա ընթացքում տեղումները գրեթե բացակայում են (միջին տարեկան քանակը՝ 17 մմ)։ Միջին տարեկան ջերմաստիճանը 24,2 °C է։  Ամենացուրտ ամսվա (հունվար) միջին ջերմաստիճանը 11,8 °C է, իսկ ամենաշոգ ամսվանը՝ (հուլիս) 36,6 °C:


== Բնակչություն ==
2008 թվականի պաշտոնական մարդահամարի տվյալներով՝ համայնքի բնակչության թվաքանակը կազմել է 33 060 մարդ։ Տղամարդկանց բնակչության մասնաբաժինը կազմել է 50,01 %, իսկ կանանցը՝ համապատասխանաբար 49,99 %։ Բնակչության գրագիտության մակարդակը կազմել է 79,6 %։ Տղամարդկանց շրջանում գրագիտության մակարդակը կազմել է 87,5 %, իսկ կանանց շրջանում՝ 71,8 %։ Թիմիմունի բնակիչների 7 %-ը բարձրագույն կրթություն է ունեցել, իսկ 19,3 %-ը՝ միջնակարգ կրթություն։


== Տրանսպորտ ==
Քաղաքի միջով անցնում է N 51 ազգային ավտոճանապարհը։ Թիմիմունից հարավ-արևմուտք գտնվում է համանուն օդանավակայանը։ 


== Ծանոթագրություններ ==
Էմիլիա (երգչուհի)

Էմիլիա Յանչևա Վյալևա  (բուլղար․՝ Емилия Янчева Вълева, մարտի 21, 1982(1982-03-21), Galabovo, Ստարա Զագորայի մարզ, Բուլղարիա), բուլղարացի երգչուհի։ Հանդես է գալիս որպես փոփ-սոուլ և վոկալ երգչուհի, և դերասանուհի։


== Կենսագրություն ==
Էմիլիան ծնվել է 1982 թ-ի մարտի 21-ին։ Ունի իրենից մեծ քույր՝ Դանիելան։ Մանուկ հասակում էմիլիան շատ աշխույժ և չարաճճի երեխա էր։ 12 տարեկանում նա արդեն երգում էր ժողովրդական երգեր։ Դրանից հետո ուսումը շարունակել է Շիրոկա-Լիկա քաղաքում։ 3 տարի անց նա հրաժարվում է պայմանագիր կնքել Պայներ ձայնագրման ստուդիայի հետ, բայց ստուդիայի ղեկավարները պնդում էին, որ նրա ձայնը դեռ հղկված չէ։ Այդուհանդերձ Էմիլիան շարունակում էր սովորել Դմիտրովգրադի երաժշտական դպրոցում, ավարտելով այն 2000 թ-ին։
1999 թ-ին Էմիլիան ձայնագրում է իր առաջին Свършено е с теб (Ձեզ հետ ամեն ինչ վերջացած է) երգը։ Որը նա ստացել էր որպես մտցանակ Фракия Фолк մրցույթին լավագույնս ներկայանալու համար։ 2001 թ-ի հուլիսին Էմիլիան թողարկում է իր Весело момиче (ուրախ աղջիկ) ալբոմը։ Դրանից հետո Էմիլիային կնքում են փոփ-ֆոլկի ուրախ աղջիկ մականվամբ։ Նույն թվականի նոյեմբերին երգչուհին առաջին անգամ հանդես է գալիս արտասահմանում, ելույթ ունենալով մեկ այլ երգչուհու՝ Գլորիայի հետ, Աթենքում։ 2005 թվականին Էմիլիան ձայնագրել է իր Целувай ме (համբուրիր ինձ) երգը, որն էլ դարձավ երգչուհու այցեքարտը։ 2006 թ-ին թողարկում է Още мисля за теб (մտածում եմ քո մասին) երգը։ 2006 թվականի աշնանը Էմիլիան սկսում է իր առաջին արտասահմանյան հյուրախաղերը դեպի Ավստրալիա, որտեղ հանդես է գալիս համերգային ծրագրով, Բուլղարիայի սփյուռքի ներկայացուցիչների համար։ 2010 թ-ին իր հասակակից այլ երգչուհիների՝ Միլանոյի և Գալենայի հետ թողարկում են Аларма (տագնապ) երգը, որից հետո ուղևորվում է ԱՄՆ, որտեղ ունենում է մենահամերգներ ԱՄՆ-ի տարբեր քաղաքներում, բուլղարական սփյուռքի համար։
2013 թ-ին Էմիլիան թողարկում է իր Ти си ми (դու իմն ես) երգը, և տեսահոլովակը հնդկական մոտիվներով։ 2014 թ-ին Էմիլիան թողարկում է երկու զուգերգ իսրաելցի երգիչ Ավի Բենդիյի հետ, Кой ще му каже  (եբր. ‏בואי תגלי לי‏‎)  (ով կասի քեզ), և Балкания (Բալկաններ)։ Նույն թվականին Էմիլիան և Ավին համերգ ունեցան Մոսկվայում, Կրեմլի պալատում։ 2015 թ-ի հուլիսի 11-ին, Էմիլիան Պրեսլավայի, Ցվետէլինա Յանեվոյի, Դեսի Սլավայի, Գալենայի և Անելիայի հետ ներկայացնում են ճանաչված ժողովրդական երգը Лале ли си, зюмбюл ли си (Վարդակակաչ Ձեզ, հակինթ Ձեզ) երգը նորովի մոտեցմամբ, իսկ հուլիսի 9-ին թողարկվում է այդ երգի տեսահոլովակը։ 2016 թ-ին էմիլիան թողարկում է իր նոր երգը՝ California, որտեղ իր մասնակցությունն ունեցավ  DJ Ցեցի Լուդատա Գլավան, որը ընդգրկվեց signal.bg պորտալի լավագույն հնգյակում։


== Սկավառակագրություն ==


=== Ստուդիական ալբոմներ ===
2001 - Весело момиче / Ուրախ աղջիկ
2002 - Нежни устни / Քնքուշ խոսքեր
2004 - Ангел в нощта / Գիշերվա հրեշտակ
2005 - Самотна стая / Միայնակ սենյակ
2006 - Мисли за мен / Մտքեր տղամարդկանց համար
2008 - Родена съм да те обичам / Ծնվել եմ քեզ սիրելու համար
2010 - Така ми харесва / Այնպես որ ես սիրում եմ
2012 - Смелите си имат всичко / Համարձակն ստացավ այս ամենը
2015 - Ех, Българийо, красива / Ա՜խ գեղեցիկ ես Բուլղարիա


=== Հավաքածու ===
2007 - Целувай ме - Best Ballads
2013 - Златните хитове на Емилия


== Ծանոթագրություններ ==
Խորանարդային համակարգ

Խորանարդային համակարգ, բյուրեղագիտական համակարգ։ Խորանարդային համակարգին բնորոշ է բարձր կարգի համաչափության մի քանի առանցքի և երկրաչափական հաստատունների (
  
    
      
        a
        =
        b
        =
        c
        ,
        α
        =
        β
        =
        γ
        =
        90
      
    
    {\displaystyle a=b=c,\alpha =\beta =\gamma =90}
  °) առկայությունը։
Ստորաբաժանվում է համաչափության 5 դասի՝ 

տրիտետրաէդրային
դիդոդեկաէդրային
հեքսատետրաէդրային
տրիօկտաէդրային
հեքսաօկտաէդրային։Խորանարդային համակարգն ունի 15 բյուրեղագիտական պարզ ձև։ Որպես միավոր նիստ ընդունվում է օկտաէդրի կամ տետրաէդրի նիստը։ Խորանարդային համակարգին են պատկանում ալմաստը, ոսկին, սֆալերիտը, գալենիտը, ցինկի, բարիումի, կապարի նիտրատները, նատրիումի քլորիդը և այլն։
Գարիբալդիի կամուրջ

Գարիբալդի կամուրջ (իտալերեն՝ Ponte Garibaldi), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Դե Չենչի բուլվարը Ջուզեպպե Ջիոակինո Բելլի հրապարակին Ռեգոլա և Տրաստևերե շրջաններում։


== Նկարագրություն ==

Կամուրջը նախագծել է ճարտարապետ Անջելո Վեսկովալին, և այն կառուցվել է 1884-1888 թվականներին։ Նվիրվել է Ջուզեպպե Գարիբալդիին՝ «Երկու աշխարհների հերոսին»։ 1959 թվականին կամուրջն ընդլայնվում է, որպեսզի հեշտացվի քաղաքի ընդարձակումը Տրաստևերեի ուղղությամբ։
Կամուրջն ունի երկու մետաղական կամար, և երկու հիմնասյուն՝ պատված տրավերտինով։ Երկարությունը կազմում է 120 մետր։


== Տրանսպորտ ==
Կամուրջը երթևեկելի է։ Նրանով անցնում են 8-րդ տրամվայն ու H, 780 e 781 ավտոբուսները։


== Ծանոթագրություններ ==


== Արտաքին հղումներ ==
Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X.
Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.
Էդմունդ Քին

Էդմունդ Քին (անգլ.՝ Edmund Kean, մարտի 17, 1787(1787-03-17), Լոնդոն, Մեծ Բրիտանիայի թագավորություն - մայիսի 15, 1833(1833-05-15)[…], Ռիչմոնդ, Ռիչմոնդ ափոն Թեմզա, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի դերասան, անգլիական բեմական ռոմանտիզմի ներկայացուցիչ։ 


== Կենսագրություն ==
12 տարեկանից եղել է թափառական դերասան, 14-ից՝ խաղացել գավառական թատրոններում, ուր ստեղծել է իր լավագույն դերերը (այդ թվում նաև Շեքսպիրի ողբերգություններում)։
1814 թվականին առաջին անգամ Շայլոկի (Շեքսպիրի «Վենետիկի վաճառականը») դերով հանդես է եկել «Դրուրի-Լեյն» (Լոնդոն) թատրոնում, ուր ավելի ուշ դարձել է Անգլիայի լավագույն ողբերգակ դերասանը։ Դերերից են՝ Ռիչարդ III, Համլետ, Մակբեթ, Օթելլո, Յագո (Շեքսպիրի «Ռիչարդ III», «Համլետ», «Մակբեթ», «Օթելլո»), սըր Օվեռիչ (Մեսսինջերի «Հին պարտքերը հատուցելու նոր միջոց»)։
Հումանիստ դերասան Քինը ձգտել է ստեղծել բարոյական մեծ մաքրությամբ օժտված կերպարներ։ Օթելլոյի դերում ավելի շեշտել է տանջանքի խորությունը, քան խանդը, Համլետում՝ տարերային բողոքը ստի և երեսպաշտության դեմ։
Անգլիական թատրոնի պատմության մեջ արտասովոր հաղթանակից հետո Քինի աղմկահարույց անձնական կյանքի պատճառով անգլիական հանրային կարծիքը բացասական վերաբերմունք դրսևորեց նրա նկատմամբ, հասարակության շրջաններ սկսեցին բացահայտ հալածել Քինին։ Նրան արգելել են գլխավորել «Դրուրի- Լեյնը»։ ԱՄՆ-ի հյուրախաղերից հետո (1825 - 1826) Քինը համարյա ելույթ չի ունեցել։


== Ընտանիք ==
Չարլզ Ջոն Քինը (1811–1868 թվականներ) էդմունդ Քինի որդին էր։ Առաջին ելույթը «Դյուրի–Լեյն»-ում է եղել։ Խաղացել է մելոդրամաներում։ 1850 թվականին գլխավորել է «Փրինսես» թատրոնը, որի խաղացանկի հիմքը մելոդրամաներ և Շեքսպիրի պիեսներն էին։ Բեմադրություններում ավելի ուշադրություն է դարձրել դեկորացիային, զգեստներին, բեմադրական էֆեկտներին՝ ի վնաս բովանդակության։ Քինը ձգտել է հասնել իրադրության պատմական վավերականության, հաղորդել ժամանակի մթնոլորտը։ 1859 թվականին հեռացել է թատրոնից։


== Ծանոթագրություններ ==
Մեծ Բրիտանիայի տնային առաջնություն 1937/1938

1937/1938 մրցաշրջանի Մեծ Բրիտանիայի տնային առաջնությունը հիսուներորդն էր։ Հաղթող դարձավ  Անգլիայի հավաքականը։
Մրցաշարի մեկնարկում անգլիացիները 5։1 հաշվով հաղթեցին իռլանդացիներին, ապա նաև ուելցիներին, ինչը նրանց ապահովեց մրցաշարում միանձնյա հաղթանակ, չնայած եզրափակիչ խաղում շոտլանդացիներից կրած պարտությանը։ Անգլիացիներին օգնեց նաև այն, որ շոտլանդացիները պարտություն կրեցին ուելսցիներից։ Վերջիններս չկարողացան շարունակել իրենց հաղթարշավը՝ պարտություն կրելով հաջորդ երկու խաղերով։ Շոտլանդացիներն ու իռլանդացիները բաժանեցին միավորները և կիսեցին երկրորդ տեղը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Կամենո-Տուզլովկա (Կույբիշևի շրջան)

Կամենո-Տուզլովկա (ռուս.՝ Каменно-Тузловка), գյուղ Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Դեն Բիլզերյան

Դեն Բիլզերյան (անգլ.՝ Dan Bilzerian, դեկտեմբերի 7, 1980(1980-12-07), Տամպա, Ֆլորիդա, ԱՄՆ), ամերիկահայ պրոֆեսիոնալ պոկեր խաղացող, դերասան և ինտերնետային աստղ։


== Պոկերային կարիերա ==
Պրոֆեսիոնալ պոկերում Դեն Բիլզերյանի առաջին մեծ հաջողությունը եղել է 2009 թվականին՝ Պոկերի միջազգային մրցախաղին։ Նա հայտնվել է այդ մրցախաղին նվիրված հեռուստատեսային շոուի 6 դրվագներում։ Այդ մրցախաղում նա գրավել է 180-րդ հորիզոնականը և հաղթել 36 626 դոլար։ Համարվում է Victory Poker-ի հիմնադիրներից մեկը։ 2010 թվականին Թվիթերում Bluff ամսագրի կողմից անվանվել է ամենածիծաղելի խաղացողներից մեկը։ 2011 թվականի մարտի 9-ին 385 000 դոլար վաստակելու համար մասնակցել է ընկերական մրցավազքի ԱՄՆ վերին դատարանի անդամ և իրավաբան Թոմ Գոլդշտեյնի հետ։ Մրցույթը անցկացվել է Լաս Վեգասում, և հաղթել է Դենը։ Բիլզերյանը հանդես էր գալիս 1965 թվականին թողարկված AC Cobra մեքենայով, իսկ Գոլդշտեյնը՝ 2010 թվականին թողարկված Ferrari 458 Italia-ով։


== Կարիերան կինոյում ==
2013 թվականին Դեն Բիլզերյանը մասնակցել է «Օլիմպոսի անկումը» ֆիլմի նկարահանումներին։ Ներդրել է մեկ միլիոն դոլար «Վերապրող» ֆիլմի ստեղծման համար և ստացել է դերերից մեկը։ 2014 թվականին նաև նկարահանվել է «Այլ կին» և «Մեծն հավասարեցնող» ֆիլմերում։


== Անձնական կյանք ==
30 տարեկան հասակում ստացել է սրտի երկու կաթված։ Դենի հայրը՝ Փոլ Բիլզերյանը, հայտնի նախկին թրեյդեր է Ուոլ սթրիթում, իսկ եղբայրը՝ Ադամ Բիլզերյանը, նույնպես պրոֆեսիոնալ պոկեր խաղացող է։


== Նախագահի թեկնածու ==
2015 թվականի հունիսին Բիլզերյանը հայտարարեց 2016 թվականին ԱՄՆ նախագահական ընտրություններում իր թեկնածությունը դնելու մասին լուրը
:


== Ծանոթագրություններ ==


== Արտաքին հղումներ ==
Դրվածք
Դեն Բիլզերյան Internet Movie Database կայքում
La Modelo

«La Modelo» (հայերեն՝ Մոդել), պուերտոռիկացի երգիչ Օսունայի երգը, որի ձայնագրման մեջ մասնակցություն է ունեցել ռեփեր Քարդի Բին։ Երգը թողարկվել է որպես Օսունայի  Aura ալբոմի առաջատար սինգլ։ Թողարկվել է 2017 թվականի դեկտեմբերի 22-ին VP Records լեյբլում։ Երգը գրել են Օզունան, Քարդի Բին, Խոսե Ապոնտեն, Վինսենտե Սաավեդրան, իսկ պրոդյուսերներն են՝ Յամփին, Հայ Ֆլոուն և Քրիս Ջիդեյը։ Երգն իսպաներեն է, Քարդի Բին կատարում է իր իր հատվածն անգլերեն և իսպաներեն։


== Երաժշտական տեսահոլովակ ==
Նկարահանումներն անցկացվել են Ճամայկայում, ռեժիսորը Նունո Գոմեսն է, թողարկումը կայացել է 2017 թվականի դեկտեմբերի 19-ին։


== Հիթ-շքերթներ ==


== Թողարկման պատմություն ==


== Ծանոթագրություններ ==
Քլայդ (գետ)

Քլայդը (անգլ.՝ Clyde, գաել.՝ Cluaidh), իր մեծությամբ 8-րդ գետն է Մեծ Բրիտանիայում։ Այն ամբողջությամբ գտնվում է Շոտլանդիա երկրամասում։  Գետի երկարությունը կազմում է 176 կմ, իսկ ավազանի տարածքը՝ 4100 քառ. կմ։ Գետը սկիզբ է առնում հարավշոտլանդական բարձունքներից և թափվում է Ֆյորտ-օֆ-Կլայդ ծովածոցը։ Գետի ափին է գտնվում Մեծ Բրիտանիայի ամենամեծ քաղաքներից մեկը՝ Գլազգոն։ Գետը իր վտակների միջոցով կապվում է Հյուսիսային ծովի հետ։
Զախար Դիլանյան

Զախար Հակոբի Դիլանյան (ռուս.՝ Диланян, Захар Акопович, մայիսի 6, 1995(1995-05-06), Ռուսաստան), հայազգի ռուսաստանցի ֆուտբոլիստ, կիսապաշտպան։


== Կարիերա ==
Սանկտ Պետերբուրգի «Կոլոմյագի» մարզադպրոցի սան է։ Հանդես է եկել «Զենիթի» երիտասարդական և երկրորդ ակումբներում։ 2015 թվականի օգոստոսին տեղափոխվել է Հայաստան, որտեղ պայմանագիր է կնքել բարձրագույն խմբում հանդես եկող «Ուլիսի» հետ Լ Այս ակումբի կազմում անց է կացրել մեկ խաղ՝ օգոստոսի 15-ին «Գանձասարի» դեմ (0:3)՝ 63-րդ րոպեին փոխարինել է պերուացի Կլաուդիո Տորեխոնին։ 2016 թվականի ձմռանը «Ուլիսը» դուրս է մնացել Հայաստանի առաջնությունից, և Դիլանյանն ավարտել է իր ֆուտբոլային կարիերան։
Ավելի ուշ Սանկտ Պետերբուրգում աշխատել է որպես մանկապատանեկան մարզիչ։


== Ծանոթագրություններ ==


== Արտաքին հղումներ ==
Статистика на сайте «Зенита»
Իմրե Սենկեյ

Իմրե Սենկեյ (հունգ.՝ Imre Senkey, հունիսի 21, 1898(1898-06-21), Բուդապեշտ, Ավստրո-Հունգարիա - հոկտեմբերի 1, 1984(1984-10-01), Բուդապեշտ, Հունգարական Ժողովրդական Հանրապետություն), հունգար նախկին ֆուտբոլիստ և մարզիչ։


== Նվաճումներ ==
Սերիա B-ի հաղթող՝ 

Տորինո՝ 1959-1960
Բակեու

Բակեու, Բաքեու (ռումիներեն՝ Bacău), քաղաք Ռումինիայում, համանուն գավառի վարչական կենտրոնը։ Բնակչությունը կազմում է ▼136 102 մարդ (դեկտեմբերի 1, 2021)։ Զարգացած է նավթի, անտառամշակման, թեթև ու սննդի արդյունաբերությունը։ Բակեուում հայերը հիշվում են 19-րդ դարից։ 1858-ին քաղաքում եղել է 60 հայ ընտանիք, 1935-ին՝ 50, իսկ 1948-ին՝ ընդամենը 100 հայ։ Նրանք ունեին եկեղեցի, դպրոց, զբաղվում էին առևտրով ու արհեստներով։ 1926-ին Բակեուում հիմնվել է 1915-ի Մեծ եղեռնից փրկված հայ գաղթականներին օժանդակող կազմակերպության մասնաճյուղ։


== Ծանոթագրություններ ==
Ռասսիպնոե (գյուղ, Ռասսիպնոյեի գյուղական խորհուրդ)

Անվան այլ կիրառումների համար տե՛ս՝ ՌասսիպնոեՌասսիպնոե (ուկրաիներեն՝ Розсипне), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Ռասսիպնոե գյուղում բնակվում էր 497 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաչեպիլովսկի գյուղական խորհուրդ (այլ կիրառումներ)

Զաչեպիլովսկի գյուղական խորհուրդ, կարող է վերաբերել՝

Զաչեպիլովսկի գյուղական խորհուրդ - Ուկրաինայի Խարկովի մարզի Զաչեպիլովսկի շրջանում
Զաչեպիլովսկի գյուղական խորհուրդ -  Ուկրաինայի Պոլտավայի մարզի Նովոսանժարսկի շրջանում
Էլիզա Օլջույան

Էլիզա  Հարությունի Օլջույան(Զեհրա Բիլիր, մարտի 26, 1913(1913-03-26), Արաբկիր, Խարբերդի վիլայեթ, Օսմանյան կայսրություն - հունիսի 28, 2007(2007-06-28), Ստամբուլ, Թուրքիա), հայկական ծագմամբ թուրք երգչուհի, օպերետային պարուհի, ազգագրական երգեր ժողովող և ուսուցիչ։


== Կենսագրություն ==
Էլիզա Օլջույանը ծնվել է Արևմտյան Հայաստանի Խարբերդի գավառի Արաբկիր քաղաքում։ Հայրը՝ Հարությունը, զոհվել է Հայոց ցեղասպանության ժամանակ, իսկ մայրը, հանուն երեխաների (3 դուստր, 1 որդի), ներկայացել է որպես թուրք և ամուսնացել թուրքի հետ։  Թուրք հայրը աղջկան տվել է Զեհրա անունը։ Սաբահ օրաթերթին տված հարցազրույցում Էլիզան նշում է, որ անունը փոխել է, երբ 22 տարեկան էր և ամուսնանում էր երկրորդ ամուսնու հետ։
Նախնական կրթություն ստանալուց հետո՝ 1927 թվականին տեղափոխվել է Կոստանդնուպոլիս։ Երաժշտության դասեր է առել հայ երաժիշտ Արտակ Ջանդար-Թերզյանի մոտ։ Առաջին անգամ ելույթ է ունեցել 1943 թվականին, Ստամբուլի ռադիոյով։ Հավաքագրել և ներկայացրել է թուրքական ազգային երաժշտությունը։ Նրա առաջին ձայնագրություններն արվել են Վահրամ Կեսարյանի ձայնագրման ստուդիայում։ Նրան անվանել են «Թուրքիայի Էդիթ Պիաֆ»։ Եղել է օպերետային պարուհի, ազգագրական երգեր ժողովող և ուսուցիչ։ Գործունեության ամբողջ ընթացքում նա երբեք հրապարակավ չի խոստովանել իր հայկական ծագման մասին։ Թուրքերը կարծել են, թե թուրք է, քանի որ թուրքական անուն է ունեցել՝ Զեհրա Բիլիր։
Տարբեր աղբյուրներ փաստել են, որ նրա իրական ազգանունը Սուրհանդակյան է եղել, մինչդեռ լրագրող Պերճուհի Բերբերյանը, ով Էլիզայի մանկության ընկերուհին է եղել, «Ակօս» թերթում լույս տեսած իր հոդվածում հերքել է այդ ինֆորմացիան։


== Ժառանգություն ==
1985 թվականին Արաբկիրի այն փողոցը, որտեղ գտնվել է Զեհրա Բիլիրի տունը, անվանակոչվել է «Զեհրա Բիլիր»։ Մի քանի անգամ հայտնվել է Հակոբ Այվազի հրատարակած «Քոնուք» ամսագրի շապիկին։


== Մահ ==
Մահացել է 2007 թվականի հունիսի 27-ին, Ստամբուլի ծերանոցում։ Թաղված է Զինջիրլիքույու գերեզմանատանը։


== Ծանոթագրություններ ==


== Արտաքին հղումներ ==
Zehra Bilir - Helvaci ՅուԹյուբում
Sen Bu Yaylaları Yaylayamassın ՅուԹյուբում
O Sesler Zehra Bilir ՅուԹյուբում
Լեոնիդ Ագուտին

Լեոնիդ Նիկոլաևիչ Ագուտին (ռուս.՝ Леони́д Никола́евич Агу́тин, հուլիսի 16, 1968(1968-07-16), Մոսկվա, ԽՍՀՄ), ռուս փոփ երգիչ և երգահան։ 2008 թվականին դարձել է ՌԴ վաստակավոր արտիստ։ Երաժշտական գործունեություն է ծավալում սկսած 1990-ական թվականներից, թողարկել է 10 ալբոմ և 3 խմբակային ալբոմ։


== Կենսագրություն ==
Լեոնիդ Ագուտինը ծնվել է 1968 թվականի հուլիսի 16-ին Մոսկվայում՝ երաժիշտ Նիկոլայ Պետրովիչ ու մանկավարժ Լյուդմիլա Լեոնիդովնա (մինչ ամուսնությունը՝ Շկոլնիկովա) Ագուտինների ընտանիքում։
Հայրը երգում էր «Կապույտ կիթառներ» համույթում, «Բրատիսլավական քնար» մրցույթի դափնեկիր։ Աշխատել է Ստաս Նամինի, «Ուրախ տղաներ», «Երգող սրտեր», «Երգիչներ» խմբերում որպես ադմինիստրատոր։ Ներկայումս (2016)՝ երաժշտական քննադատ։
Մայրը՝ տարրական դասարանների ուսուցչուհի է, ՌԴ վաստակավոր ուսուցիչ, աշխատում էր Մոսկվայի № 791 դպրոցում։
6 տարեկան հասակում Լեոնիդն ընդունվում է երաժշտական դպրոց։ Այնուհետև Մոսկվայի № 863 միջնակարգ դպրոցում սովորելուն զուգահեռ ավարտել է «Մոսկվորեչիե» մշակութային տանը կից գործող Մոսկվայի ջազային դպրոց՝ դաշնամուրի դասարանը։ 1986-1988 թվականներին ծառայել է խորհրդային սահմանապահ զորքերում՝ խորհրդաֆիննական սահմանին։
1992 թվականին ավարտել է Մոսկվայի մշակույթի պետական ինստիտուտը՝ «Թատերական մասսայական ներկայացումների ռեժիսոր-բեմադրիչ» մասնագիտությամբ։
1989 թվականից շրջագայել է ԽՍՀՄ հանրապետություններով՝ հայտնի ռուսական խմբերի կազմում՝ որպես «տաքացնող» արտիստ։ 1992 թվականին Լեոնիդ Ագուտինը «Ոտաբոբիկ տղան» երգով դառնում է «Յալթա 1992» էստրադային երգի երիտասարդ կատարողների միջազգային կոնկուրսի դափնեկիր, իսկ 1993 թվականին՝ «Յուրմալա 1993» փոփ երաժշտության երիտասարդ կատարողների միջազգային մրցույթի դափնեկիր։


== Անձնական կյանք ==
Առաջին կինը՝ Սվետլանա Բելիխ, ումից ամուսնալուծվել է 1993 թվականին՝ միասին ապրելով մոտ 5 տարի։
Քաղաքացիական ամուսնություն՝ Մարիա Վորոբյովա, բալետի պարուհի։ Ծանոթացել են 1994 թվականին Փարիզում։
Դուստրը՝ Պոլինա Վորոբյովա (ծն․ մարտի 12, 1996), ապրում էր մոր և խորթ հոր հետ Իտալիայում, իսկ այժմ ընտանիքը տեղափոխվել է Ֆրանսիա։
Երկրորդ կինը՝ Անժելիկա Վառում (ծն․ մայիսի 26, 1969), խորհրդային ռուս էստրադային երգչուհի, դերասանուհի, ՌԴ վաստակավոր արտիստ (2011)։ Զույգը միասին է 1997 թվականից։ Ամուսնացել են 2000 թվականի հուլիսի 18-ին․ հարսանիքը կազմակերպել են Վենետիկում։
Դուստրը՝ Ելիզավետա Վառում (ծն․ փետրվարի 9, 1999), 2003 թվականից ապրում է Մայամիում։ Ստեղծել է սեփական ռոք խումբը՝ «Without Gravity» («Առանց ձգողականության»), որի հետ համերգներով հանդես է գալիս դպրոցներում, խմբի համար երաժշտություն է գրում, նվագում է կիթառ։
Քույր (հորական կողմից)՝ Քսենիա Ագուտինա (սեպտեմբերի 1, 1980)
Քույր (հորական տնից)՝ Մարիա Ագուտինա (հունիսի 13, 1982)


== Սկավառակագրություն ==


== Ծանոթագրություններ ==


== Արտաքին հղումներ ==
Լեոնիդ Ագուտինի պաշտոնական կայքը // agutin.com
Լեոնիդ Ագուտին. «Մենք համերգների ենք գալիս՝ թերություններ, այլ ոչ թե աժանիքներ գտնելու համար».  top.oprf.ru կայքին տված հարցազրույցը // top.oprf.ru (16 դեկտեմբերի 2013 թվական) (արխիվային կրկնօրինակ)
Լեոնիդ Ագուտինը կդառնա «Усадьба Jazz» փառատոնի հեդլայները // facetoplace.ru (20 մարտի 2014 թվական)
Ցումադինսկի շրջան

Ցումադինսկի շրջան (ռուս.՝ Цумадинский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1926 թվականին։ Վարչական կենտրոնը՝ Ագվալի։


== Աշխարհագրություն ==
Շրջանի տարածքի մակերեսը կազմում է 1100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22683 մարդ։ Բնակչության խտությունը կազմում էր 20,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբասգյոլ (գյուղ, Սուրմալուի գավառ)

Անվան այլ կիրառումների համար տե՛ս՝ Աբասգյոլ (այլ կիրառումներ)Աբասգյոլ, գյուղ Արևելյան Հայաստանում, Երևանի նահանգի Սուրմալուի գավառում, համանուն լճակի մոտ։
1906 թ.-ին ուներ 670 բնակիչ, մեծամասնությունը՝ հայեր։ Նախնիների մի մասը Պարսկահայաստանից և Արևելյան Հայաստանի տարբեր վայրերից Աբասգյոլում բնակություն հասատելու համար եկել են 1858-1829 թթ.-ին։
Բնակչությունն զբաղվում էր երկրագործությամբ, այգեգործությամբ և անասնապահությամբ։ Ոռոգման նպատակներով օգտագործում էին Աբաս-գյոլ լճակի ջուրը։ Գյուղն ուներ Սուրբ Սարգիս անունով եկեղեցի։ 1918-1920 թթ.-ի կոտորածներից Աբաս-Գյոլի բնակչության փրկված մասն ապաստանեց Սովետական Հայաստանում։
Գյուղն ունի քարածքի պաշարներ։ Մինչև 1920 թ.-ը գյուղն ունեցել է փոստակայան, մաքսատուն, հայկական հին գերեզմանատուն և Սուրբ Սարգիս անունով եկեղեցի։


== Ծանոթագրություններ ==
Վարդան Թովմասյան

Վարդան Միքայելի Թովմասյան (օգոստոսի 10, 1948(1948-08-10) - դեկտեմբերի 31, 2012(2012-12-31), Երևան), հայ քանդակագործ։


== Կենսագրություն ==
1970-ական թվականներին Թովմասյանը եղել է նորարարական մտքի ակտիվ առաջնորդներից։ 1976 թվականին ավարտել է Երևանի գեղարվեստա-թատերական ինստիտուտը։ Եղել է Երևանի օպերայի և բալետի թատրոնի ձևավորող-նկարիչ։ 1989 թվականից եղել է Հայաստանի նկարիչների միության անդամ։


== Անհատական ցուցահանդեսներ ==
«Դոն Կիխոտը Սանչոյի մարմնում», «Լեո 52 ցուցասրահում», Երևան, 2013 (հետահայաց ցուցահանդես)
1989 թվականից պարբերաբար ցուցահանդեսներ է կազմակերպել Փարիզում, (շուրջ 7 ցուցահանդես)
Երևանի ժամանակակից արվեստի թանգարան, քանդակների ցուցահանդես, 1976


== Խմբակային ցուցահանդեսներ ==
«Այո» ցուցահանդես, 2010 (մասնակիցներ՝ Վարդան Թովմասյան, Կամո Նիգարյան, Վահան Ռումելյան, Գարիկ Կարապետյան, Համլետ Հովսեփյան, բանաստեղծ Վահան Վարդանյան)


== Մեջբերումներ Վարդան Թովմասյանից ==


== Ծանոթագրություններ ==


== Արտաքին հղումներ ==
Վարդան Թովմասյան
Գավրիլովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԳավրիլովոԳավրիլովո (ռուս.՝ Гаврилово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։ Մտնում է Բաբինսկի գյուղական բնակավայրի կազմի մեջ։
Գավրիլովոն գտնվում է շրջանի հյուսիսային մասում՝ Դուխովշչինկայից 8 կմ հարավ, P136 Սմոլենսկ-Նելիդովո մայրուղուց 4 կմ դեպի արևելք, Բերյոզա գետի ափին։ Պրիսելսկայա երկաթուղային կայարանը գտնվում է գյուղից 13 կմ հարավ-արևելք՝ Մոսկվա-Մինսկ գծի վրա։
Բնակչությունը 2007 թվականին գրանցված տվյալներով կազմել է 1 մարդ։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարակետ (առվակ)

Բարակետ, առվակ Ճորոխի ավազանում, Լիվանայի հովտում։ Ոռոգելով համանուն գյուղի հանդամասեր՝ աջից միանում է Ճորոխին։


== Ծանոթագրություններ ==
Ավետիք Ճահկեցի

Ավետիք Ճահկեցի (17-րդ դար, Ճահուկ - 1744), հայ հոգևոր և գրական գործիչ, վարդապետ։


== Կենսագրություն ==
Ավետիք Ճահկեցին ծնվել է Ճահուկ գավառի Ճահուկ ավանում։ Ապրել ու գործել է XVII դարի 2-րդ կեսին։


== Աշխատանքային գործունեություն ==
Եղել է հայտնի թարգմանիչ-մանկավարժ Փիլիպոս Ղայթմազյանի ուսուցիչը։ 1744 թվականին Երնջակ գավառի եպիսկոպոս է եղել, այնուհետև վիրահայոց թեմի առաջնորդ։ «Ներբողեյան առ թագավորն Հերակլ» չափածո աշխատանքի հեղինակ է, որի վրացերեն օրինակը պահվում է Թիֆլիսի Կ․ Կեկելիձեի անվան ձեռագրերի ինստիտուտում։ Թաղված է Աբրակունիսի ս․ Կտրապետ վանքի գերեզմանոցում։


== Ծանոթագրություններ ==
Կատվանման աղվես

Կատվանման աղվեսը (լատ.՝ Vulpes macrotis) իրական աղվեսներին պատկանող կենդանի է, որը ապրում է միայն Հյուսիսային Ամերիկայում։ Այս կենդանին շատ նման է ամերիկյան դաշտաղվեսին, սակայն ԴՆԹ անալիզները ցույց են տվել, որ այս երկու տեսակները տարբեր են։


== Ապրելավայրը ==
Կատվանման աղվեսները կարող են ապրել ծովի մակարդակից 400-1900 մետր բարձրության վրա։ Նրանք ապրում են թփուտներում, անապատային չոր կլիմա ունեցող վայրերում, սակայն նրանց կարելի է հանդիպել նաև մարդաշատ վայրերում և արտերում։


== Ընդհնանուր բնութագիր ==


=== Չափսերը ===
Կատվանման աղվեսը իրական աղվեսներին պատկանող ամենափոքր կենդանին է։ Իր քաշի շնորհիվ նա կարողանում է ցածրացնել մարմնի ջերմաստիճանը, ինչը նրան տալիս է շատ սուր լսուղություն։ 
Մարմինը ունի մոտ 1,6-2,7 կգ քաշ և մոտ 535 մմ մարմնի երկարություն։ Պոչը ունի մոտ 340 մմ երկարություն։ Արուները ավելի մեծ են էգերից։


=== Մորթին ===
Մորթին ունի մոխրագույն գունավորում սև պոչի ծայրով։ Ականջների հատվածը ավելի բաց է։ Մեջքի մորթին ունի մուգ գունավորում համեմատած մարմնի այլ մասերի։ Քթի շրջանը մուգ մազերով է պատված։


== Սնունդը ==
Կատվանման աղվեսները սովորաբար որսում են գիշերը։ Նրանք որսի են դուրս գալիս մայրամուտից հետո։ Նրանց սնունդը հիմնականում բաղկացած է մանր կրծողներից՝ առնետներ, փոքր նապաստակներ, մարգագետնային շնիկներ, ձկներ, մողեսներ, միջատներ։ Սովորաբար այս կենդանին համարվում է մսակեր, սակայն գրանցվել են դեպքեր, երբ նրանք սնվել են նաև լիլոկներով, կակտուսի ծաղկով և այլ հատապտուղներով։ 
Սովորաբար կատվանման աղվեսները որսում են նույն տարածքում, բայց ոչ թե նույն ժամին։


== Բազմացումը ==
Սովորաբար կատվանման աղվեսները իրենց զույգին չեն փոխում կյանքի ընթացքում, սակայն գրանցվել են նաև զույգին ամեն տարին փոխող կենդանիներ։ Այս աղվեսները ընտանիք են կազմում դեկտեմբեր-փետրվար ամիսներին և ձագերը ծնվում են մարտ-ապրիլ ամիսներին։ Հղիությունը տևում է 49-55 օր։ Ծնվում են 4-7 ձագեր։ Մինչև իրենց չորս շաբաթական հասակը ձագերը մնում են բնում։ Ձագերը սեռապես հասունանում են տասը ամսական հասակում։ 
Բնության գրկում ապրող աղվեսները ապրում են մոտ 5 տարի, իսկ մարդկանց հսկողության տակ ապրողները՝ 12։
Արիոդանթ

Արիոդանթ (գերմ.՝ Ariodante, HWV 33), գերմանացի երգահան Գեորգ Ֆրիդրիխ Հենդելի օպերա (opera seria) երեք գործողությամբ։ Իտալերեն լիբրոետտոն անանուն է, հիմնված Անտոնիո Սալվիի կողմից նախկինում գրված տեքստի վրա, որի համար իր հերթին աղբյուր է ծառայել Լյուդովիկո Արիոստոյի «Մոլեգնած Օրլանդո» (Orlando Furioso) պոեմի 5-րդ և 6-րդ երգերը։
Օպերան առաջին անգամ բեմադրվել է Լոնդոնի «Կովենտ Գարդեն» թատրոնում 1735 թ. հունվարի 8-ին՝ դիմանալով 11 ներկայացման։ Գլխավոր դերերգը կատարել է ժամանակի հռչակավոր կաստրատ երգիչներից մեկը՝ Կարեստինին։
Ինչպես և Հենդելի այլ օպերաները «Արիոդանթը» երաժշտական ճաշակի փոփոխության պատճառով ավելի քան 200 տարով մոռացության է մատնվել։ Սկսվել է նորից բեմադրվել արդեն 1970-ական թթ.։ Ներկայումս համարվում է գերմանացի երգահանի օպերային ժանրում գրված լավագույն ստեղծագործություններից մեկը։
Աֆեկտ

Աֆեկտ, արագ և բուռն կերպով ընթացող հուզական գործընթաց, որն առաջ է բերում կամային գիտակցական վերահսկողության չենթարկվող իմպուլսիվ գործողություններ և արտահայտիչ շարժումներ (դիմախաղ, ժեստեր և այլն), ձայնային ռեակցիաներ (լաց, ճիչ), երբեմն էլ, ընդհակառակը լինում է քարացում։ Ի տարբերություն տրամադրության ու կրքի (զգացմունքներ), համեմատաբար կարճատև էմոցիոնալ ապրում՝ կատաղություն, սարսափ և այլն։
Աֆեկտների արտաքին դրսևորման ձևերը, ինչպես և խորությունը շատ բանով կախված են մարդու անհատական առանձնահատկություններից, մասնավորապես նրա կամքի դաստիարակությունից, բարձրագույն նյարդային գործունեության տիպաբանական առանձնահատկություններից։ Այդ գործողությունները հաճախ չեն համապատասխանում ազդող գրգռիչների նշանակության աստիճանին, այսինքն՝ համարժեք ու հարմարվողական բնույթ չունեն։ Հաճախ առաջ են գալիս այնպիսի գրգռիչների ազդեցության տակ, որոնք անսպասելի են անձի համար և նա չի հասցնում հարմարվել ու համարժեք գործողություններ կատարել։ Աֆեկտի վիճակում մարդն ամբողջովին համակված է այն բանով, ինչ առաջ է բերել ապրումը (գիտակցության նեղացում), որի հետևանքով խախտվում է մտավոր պրոցեսների ընթացքը և թուլանում է վերահսկողությունն իր վարքի նկատմամբ։ Աֆեկտի հաղթահարումը պահանջում է զգալի կամային ջանքեր և ավելի հեշտ հաղթահարվում է նրա սկզբնական փուլում։
Աֆեկտի ազդեցության ներքո կատարված հանցագործությունները հաճախ դատարանների կողմից ներվում են կամ այդ հանգամանքը հանդիսանում է մեղմացուցիչ գործոն։


== Տեսակները ==
Աֆեկտները լինում են՝

ստենիկ (գրգռող, ակտիվացնող՝ ուրախություն, զայրույթ և այլն),
աստենիկ (ճնշող՝ սարսափ, հուսահատություն և այլն)։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240 
Փիլիսոփայական բառարան Ե., 1975 թ.։
Սենդհիլ Ռամամուրթի

Սենդհիլ Ռամամուրթի (անգլ.՝ Sendhil Ramamurthy, թամիլերեն՝ செந்தில் ராமமூர்த்த, մայիսի 17, 1974(1974-05-17), Չիկագո), ամերիկացի դերասան, հայտնի է Հերոսները և Գաղտնի գործողություններ հեռուստասերիալներում կատարած դերերով։


== Կենսագրություն ==

Սենդհիլը ծնվել է 1974 թվականի մայիսի 17 -ին Չիկագոյում՝ Իլինոյս նահանգում, Բանգալորից (Հնդկաստան) եկած բժիշկների ընտանիքում։ Նրա հայրը կաննադացի է, իսկ մայրը թամիլացի։ 1991 թվականին Սենդհիլն ավարտել է Տեխաս նահանգի Սան Անտոնիոյի դպրոցը։ Հետո ընդունվել է Թաֆթս համալսարանի բժշկական ֆակուլտետ, որպեսզի գնա իր ծնողների հետքերով, ինչպես և իր քույրը։
Ռամամուրթին խոսում է անգլերեն և կաննադերեն։
Ամուսնացած է դերասանուհի Օլգա Սոսնովսկայի հետ, ունեն երկու երեխա։


== Կարիերա ==
Լոնդոնի բեմական արվեստի Ակադեմիան (Webber Douglas Academy of Dramatic Art) 1999 թվականին։
2000 թվականին NBC հեռուստալիքի աստվածաշնչյան պատմությունների վրա հիմնված «Երկրի ստեղծումը» ներկայացման մեջ խաղացել է Ադամի դերը։ Հերոսները հեռուստասերիալում խաղացել է Մոհինդեր Սուրեշի դերը։ Գաղտնի գործողություններ հեռուստասերիալում խաղացել է ինքնահավան ԿՀՎ գործակալ Ջեյ Ուիլկոքսի դերը։


== Ֆիլմագրություն ==


== Ծանոթագրություններ ==
Կոլեսանո

Կոլեսանո (իտալերեն՝ Collesano) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 4254 մարդ, բնակչության խտությունը կազմում է 39 մարդ/կմ²։ Զբաղեցնում է 108 կմ² մակերես տարածք։ Փոստային ինդեքսն է՝ 90016։ Հեռախոսային կոդը՝ 0921։


== Ծանոթագրություններ ==
Ռոթենակեր

Ռոթենակեր  (գերմ.՝ Rottenacker), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 2130 մարդ (ըստ 2010 թվականի դեկտեմբերի 31-ի)։ Տարածքը կազմում է 10,29 կմ²։ Պաշտոնական կոդ՝ 08 4 25 104։


== Ծանոթագրություններ ==


== Արտաքին հղումներ ==
Պաշտոնական էջ
Ֆեդորովկա (գյուղ, Զենկովի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Ֆեդորովկա գյուղում բնակվում էր 43 մարդ։ Բնակավայրը զբաղեցնում է 0,312 կմ² տարածք։ Բնակչության խտությունը կազմում էր 137,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեշչա

Սեշչա (ռուս.՝ Сеща), գյուղ Ռուսաստանի Բրյանսկի մարզի Դուբրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1423 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամոյլովկա (գյուղ, Սամոյլովկայի գյուղական խորհուրդ)

Անվան այլ կիրառումների համար տե՛ս՝ ՍամոյլովկաՍամոյլովկա (ուկրաիներեն՝ Самійлівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1880 թվականին։
2001 թվականի տվյալներով Սամոյլովկա գյուղում բնակվում էր 673 մարդ։ Բնակավայրը զբաղեցնում է 0,91 կմ² տարածք։ Բնակչության խտությունը կազմում էր 739,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոյկո Միտիչ

Գոյկո Միտիչ (սերբ.՝ Гојко Митић, հունիսի 13, 1940(1940-06-13), Strojkovce, Լեսկովաց, Vardar Banovina, Հարավսլավիայի Թագավորություն), հարավսլավացի կինոդերասան, ռեժիսոր և կասկադյոր (ազգությամբ սերբ), հայտնի է դարձել հնդկացիների մասին ֆիլմերով։ Հնդկացիների թեմատիկայով ընդամենը նկարահանվել է 15 կինոնկարում, որտեղ էկրանավորել է Չինգաչգուկի, Տեկումսեհի Վինետուի և այլ հնդկացիների կերպարներ։


== Կենսագրություն ==
Գոյկո Միտիչը ծնվել է 1940 թվականին Սերբիայի Լեսկովաց քաղաքին կից Ստրոյկովիցե գյուղում (այն ժամանակ Հարավսլավիա), գյուղացիների ընտանիքում։ ավարտել է Բելգրադի ֆիզիկական կուլտուրայի ինստիտուտը։ 1966 թվականին տեղափոխվել է Արևելյան Բեռլին։


=== Կինոնկարներ հնդկացիների մասին ===
Գոյկո Միտիչը 1960 թվականին նկարահանվել է «Լանսելոտը և թագուհին» կինոնկարում, հետագայում Կարլ Մայի ստեղծագործությունների հիման վրա նկարահանված Վինետուի մասին կինոնկարների սերիաների մասսայական տեսարաններում։ 1966 թվականին տեղափոխվելով Արևելյան Բեռլին, սկսել է նկարահանվել ԴԵՖԱ կինոստուդիայում՝ հնդկացիների դերում։ Նույն թվականին էկրան է դուրս գալիս «Մեծ Արջի որդիները» կինոնկարը, որտեղ Միտիչը կատարում է գլխավոր՝ հնդկացի առաջնորդի դերը։ Գլխավոր դերի համար Գոյկո Միտիչին ընտրել էր ռեժիսոր Յոզեֆ Մախը։ Կինոնկարը մեծ հաջողություն ունեցավ, հատկապես երիտասարդության շրջանում։
1967 թվականին էկրան է բարձրացել «Չինգաչգուկ Մեծ օձը» կինոնկարը, որտեղ Միտիչը կատարեց Չինգաչգուկի դերը։ Ֆիլմը ստեղծվել էր ըստ Ֆենիմոր Կուպերի «Գազանորսը» վեպի։


=== Նահանջ իստեռնից ===
Հանդիսատեսի հետաքրքրության անկումից հետո Միտիչը տեղափոխվել է Գերմանիայի Դեմոկրատական Հանրապետություն և սկսել է նկարահանվել հեռուստասերիալներում։ Խաղացել է Բադ Զագեբերգի թատրոնում, կատարել է Տրուֆալդինոյի, Ռոբին Հուդի և Սպարտակի դերերը։ 1970-ական թվականներին մասնակցել է Վիկտոր Հյուգոյի «Մարի Թյուդոր»-ում, կատարելով Ավազակ Ֆաբիանի դերը։ Նկարահանվել է «Մահվան արխիվ» հեռուստասերիալում և «Երկու տիրոջ ծառա» հեռուստաթատրոնում։ Նկարահանել է մի քանի մանկական կինոնկար։


== Ֆիլմագրություն ==


== Ծանոթագրություններ ==
Դեմյանկովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԴեմյանկովոԴեմյանկովո (ռուս.՝ Демьянково), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդիշչե (քաղաք, Ուկրաինա)

Անվան այլ կիրառումների համար տե՛ս՝ ԳորոդիշչեԳորոդիշչե (ուկրաիներեն՝ Городище), քաղաք Ուկրաինայի Չերկասիի մարզի Գորոդիշչեի շրջանում, շրջկենտրոն։
2007 թվականի տվյալներով Գորոդիշչե քաղաքում բնակվում էր 14 798 մարդ։ Բնակավայրը զբաղեցնում է 21,69 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-05-31 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էստոնիայի օրհներգ

Mu isamaa, mu õnn ja rõõm, 1920 թ.-ից Էստոնիայի պետական օրհներգ, որի երաժշտությունը գրվել է ֆին կոմպոզիտոր Պացիուս Ֆրեդերիկի կողմից։ Որոշ ձևափոխումներով հանդիսանում է նաև Ֆինլանդիայի օրհներգը։ Երգի բառերը Էստոներենով գրել է Յոհան Վոլդեմար Յանսենը։ Էստոնիայում այս օրհներգն առաջին անգամ երգեցին 1869 թ.-ի հուլիսի 18-ից 20-ը Տարտու քաղաքում կազմակերպված երգի փառատոնին։
Էստոնիայի ԽՍՀ-ի գոյության տարիներին այս հիմնն արգելված էր երգել։ 1991 թ.-ին էստոնական պետականության վերականգնումից հետո «Մու իսամա, մու ինն յա ռիմ»-ը կրկին դարձավ Էստոնիայի պետական օրհներգը։


== Արտաքին հղումներ ==
Օրհներգի երաժշտությունը (առանց բառերի)
Էստոնիայի պետական օրհներգ Archived 2007-10-08 at the Wayback Machine. — Էստոնիայի զինված ուժերի տղամարդկանց ազգային երգչախմբի կատարմամբ


== Ծանոթագրություններ ==